Document ID: /roh_data/filtered/swiss_laws_in_ROHinterleaved.jsonl.gz/32796

This text was translated from DE into Rumantsch Grischun.

Die Behörde darf die Einsichtnahme in die Akten nur verweigern, wenn:a. wesentliche öffentliche Interessen des Bundes oder der Kantone, insbesondere die innere oder äussere Sicherheit der Eidgenossenschaft, die Geheimhaltung erfordern;b. wesentliche private Interessen, insbesondere von Gegenparteien, die Geheimhaltung erfordern;c. das Interesse einer noch nicht abgeschlossenen amtlichen Untersuchung es erfordert. Die Verweigerung der Einsichtnahme darf sich nur auf die Aktenstücke erstrecken, für die Geheimhaltungsgründe bestehen. Die Einsichtnahme in eigene Eingaben der Partei, ihre als Beweismittel eingereichten Urkunden und ihr eröffnete Verfügungen darf nicht, die Einsichtnahme in Protokolle über eigene Aussagen der Partei nur bis zum Abschluss der Untersuchung verweigert werden.

L’autoritad dastga refusar da prender invista da las actas mo, sche:a. interess publics essenzials da la Confederaziun u dals chantuns, en spezial la segirezza interna u externa da la Confederaziun svizra, pretendan la secretezza;b. interess privats essenzials, en spezial da cuntrapartidas, pretendan la secretezza;c. l’interess d’ina retschertga uffiziala anc betg terminada pretenda quai. La refusa da prender invista da las actas dastga vegnir applitgada mo per actas, per las qualas èn avant maun motivs da refusa. L’invista d’atgnas inoltraziuns da la partida, dals documents ch’ella ha inoltrà sco meds da cumprova e da las disposiziuns che l’èn vegnidas communitgadas na dastga betg vegnir refusada, l’invista da protocols davart atgnas decleraziuns da la partida dastga vegnir refusada mo fin che la retschertga è terminada.